Rikunarita-ORG/Wikinium huggingface dataset:
# சாம் ஆண்டர்சன்

| சாம் ஆன்டர்சன் |
| --- |
| இயற் பெயர் | ஆன்டர்சன் சாமுவேல் |
| பிறப்பு |  இந்தியா |
| நடிப்புக் காலம் | 2007-இன்று |

**சாம் ஆண்டர்சன்** (இயற்பெயர் **ஆன்டர்சன் சாமுவேல்**) என்பவர் 2007ல் வெளிவந்த யாருக்கு யாரோ என்னும் தமிழ்த் திரைப்படத்தில் நாயகனாக நடித்தவரும் இப்படத்தில் இவரின் நடனம் மற்றும் நடிப்பிற்காக இணையத்திலும், குறிப்பாக யூடியூப் முதலிய சமூக வலைத் தளங்களிலும் புகழ் பெற்றவரும் (internet celebrity) ஆவார்.

இவர் ஈரோட்டில் பிறந்தவர். அங்கு இவர் ஐந்து ஊழியர்களைக் கொண்ட ஒரு கூரியர் நிறுவனம் நடத்தி வந்தார்.

2001ஆம் ஆண்டு வெளியான சாக்லேட் என்னும் தமிழ்த் திரைப்படத்தினால் தூண்டப்பட்டு திரை உலகிற்கு வந்ததாக கூறியுள்ளார். இவரின் முதல் திரைப்படமான யாருக்கு யாரோ என்னும் திரைப்படம், இவரின் மாமாவால் தயாரிக்கப்பட்டு, தமிழ்நாட்டில் நான்கு திரையரங்குகளில் 25 நாட்கள் ஓடியது. இவர் திரை உலகில் நுழையும் போது தனது பெயரை சாம் ஆண்டர்சன் என மாற்றிக்கொண்டார்.

## படங்கள்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2007 | *யாருக்கு யாரோ* | டேவிட் |  |
| 2007 | *சென்னை 600028* | டேவிட் |  |
| 2012 | *சிரிப்பு வர்லனா, நாங்க பொறுப்பு இல்ல* | ஞான பிரகாசம் | குறும்படம் |
| 2013 | *நவீன சரஸ்வதி சபதம்* | குமார் | சிறப்புத் தோற்றம் |
| 2013 | *சொன்னா புரியாது* | தான் | சிறப்புத் தோற்றம் |
| 2013 | *தலைவா* | தான் | சிறப்புத் தோற்றம் |
| 2013 | *பிரியாணி* | தான் | சிறப்புத் தோற்றம் |
| 2014 | *கோலி சோடா* | தான் | சிறப்புத் தோற்றம் |
| 2015 | *எட்டுத்திக்கும் மதயானை* | பொம்மை |  |
| 2015 | *10 எண்றதுக்குள்ள* | தாஸின் கையாள் |  |

## மேற்கோள்கள்
# நமோ நாராயணா

**நமோநாராயணன்** (*Namo Narayana*) தமிழ்த் திரைப்பட நடிகராவார். இவர் சசிக்குமார் கதைநாயகனாக நடித்த நாடோடிகள் திரைப்படத்தில் குணச்சித்திர நடிகராக அறிமுகம் ஆனார். இவரது சொந்த ஊர் மதுரையாகும். இவருடைய பெற்றோர்கள் தபால் துறை அலுவலர்கள். கைதி திரைப்படத்தில் இவர் கார்த்திக்குடன் இணையாக நடித்தார்.

## படங்கள்

* நாடோடிகள்
* ஈசன்
* நிமிர்ந்து நில்
* கொம்பன்
* மருது

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் நமோ நாராயணா
# செல்லத்துரை

| செல்லத்துரை |
| --- |
| இறப்பு | 7 பெப்ரவரி 2015 |
| பணி | நகைச்சுவையாளர் |
| செயற்பாட்டுக் காலம் | 1982 – 2015 |

**செல்லதுரை** (*Chelladurai*, 1941 - 7 பிப்ரவரி 2015) என்பவர் தமிழ்த் திரைப்படங்களில் பணியாற்றிய ஒரு இந்திய நகைச்சுவை நடிகர் ஆவார். இவர் 350 க்கும் மேற்பட்ட படங்களில் நடித்துள்ளார்.

## தொழில்

*தூறல் நின்னு போச்சு* (1982) திரைப்படத்தின் மூலம் செல்லத்துரை திரையுலகில் அறிமுகமானார். நடிகர் வடிவேலுவுடன் நகைச்சுவைக் காட்சிகளுக்கு பெயர் பெற்றார்.

*ஸ்ரீ* (2002) படத்தில் பிரபா என்ற மதுக்கடையின் உரிமையாளராக நடித்ததன் மூலம் இவர் பிரபலமானார். அந்தக் காட்சியில், மாரிமுத்து ( வடிவேலு ) என்ற திருடன் கடைக்குள் நுழைந்து உரிமையாளரை தொலைபேசியில் அழைத்து கடை எப்போது திறக்கும் என்று கேட்கிறான். கடை மூடப்பட்டிருப்பதாக உரிமையாளர் அவனிடம் கூறுகிறார். வடிவேலு பாத்திரம் மது அருந்திவிட்டு இரவில் கடை உரிமையாளரைத் தொடர்ந்து தொலைபேசியில் தொந்தரவு செய்கிறது.

## இறப்பு

பல மாதங்களாக சிறுநீரகப் பாதிப்பால் அவதிப்பட்டு வந்த செல்லதுரை, பிப்ரவரி 5 ஆம் தேதி சென்னையில் உள்ள கீழ்ப்பாக்கம் அரசு மருத்துவமனையில் அனுமதிக்கப்பட்டார். உயர் இரத்த அழுத்தம் காரணமாக 2015 பிப்ரவரி 7 அன்று இறந்தார்.

## தேர்ந்தெடுக்கப்பட்ட திரைப்படவியல்

திரைப்படங்கள்

* *தூறல் நின்னு போச்சு* (1982)
* *முரட்டுக் கரங்கள்* (1986)
* *சுந்தர காண்டம் (1992 திரைப்படம்)* (1992)
* *சின்ன பசங்க நாங்க* (1992)
* *அம்மா வந்தாச்சு* (1992)
* *ஒண்ணா இருக்க கத்துக்கணும்* (1992)
* *ராஜகுமாரன்* (1994)
* *தோழர் பாண்டியன்* (1994)
* *சத்தியவான்* (1994)
* *திருமூர்த்தி* (1995)
* *காந்தி பிறந்த மண்* (1995)
* *சீதனம்* (1995)
* *இந்தியன்* (1996) வாடிக்கையாளராக
* *புது நிலவு* (1996)
* *கட்டபஞ்சாயத்து* (1996)
* *அவதார புருஷன்* (1996)
* *சக்தி* (1997)
* *வாய்மையே வெல்லும்* (1997)
* *தாலி புதுசு* (1997)
* *பொங்கலோ பொங்கல்* (1997)
* *தாரகா ராமுடு* (1997; தெலுங்கு)
* *தடயம்* (1997)
* *மூவேந்தர்* (1998)
* *அண்ணன்* (1999)
* *நேசம் புதுசு* (1999)
* *ஆசையில் ஒரு கடிதம்* (1999)
* *சுந்தரி நீயும் சுந்தரன் நானும்* (1999)
* *கண்ணன் வருவான்* (2000)
* *சிம்மாசனம்* (2000)
* *உள்ளம் கொள்ளை போகுதே* (2001)
* *ஸ்டார்* (2001)
* *ரெட்* (2002)
* *தமிழன் (திரைப்படம்)* (2002)
* *ஸ்ரீ* (2002)
* *நைனா* (2002)
* *பகவதி* (2002)
* *அன்பே சிவம்* (2003)
* *சொக்கத்தங்கம்* (2003)
* *தம்* (2003)
* *சாமி* (2003)
* *திருடா திருடி* (2003)
* *பீஷ்மர்* (2003)
* *வின்னர்* (2003)
* *வடக்கு வாசல்* (2003)
* *காதல் கிறுக்கன்* (2003)
* *என்னவோ புடிச்சிருக்கு* (2004)
* *சேட்டை* (2004)
* *ஜோர்* (2004)
* *ஜித்தன்* (2005) அடுக்கக காவலாளி
* *கற்க கசடற* (2005)
* *பதவி படுத்தும் பாடு* (2005)
* *வரப்போகும் சூரியனே* (2005)
* *முதல் ஆசை* (2005)
* *அன்பே வா* (2005)
* *தலைநகரம் (திரைப்படம்)* (2006)
* *ஆவணித் திங்கள்* (2006)
* *மணிகண்டா* (2007)
* *வியாபாரி (திரைப்படம்)* (2007)
* *பிறகு* (2007)
* *வேல்* (2007)
* *தங்கம் (திரைப்படம்)* (2008)
* *கி. மு (திரைப்படம்)* (2008)
* *துரை* (2008)
* *எல்லாம் அவன் செயல்* (2008)
* *சிரித்தால் ரசிப்பேன்* (2009)
* *கந்தசாமி (திரைப்படம்)* (2009)
* *வேட்டைக்காரன்* (2009)
* *சுறா* (2010)
* *மம்பட்டியான் (2011 திரைப்படம்)* (2011)
* *பத்தாயிரம் கோடி (திரைப்படம்)* (2013)
* *தெனாலிராமன்* (2014)
* *பகடை பகடை* (2014)
* *கில்லாடி* (2015)
* *மத கஜ ராஜா* (2025; மரணத்திற்குப் பின் வெளியானது)

தொலைக்காட்சி
* *சித்தி* (1999-2001)
* *மெட்டி ஒலி* (2002-2005)
* *கனா காணும் காலங்கள்* (2006-2009)

## மேற்கோள்கள்
# பாவா இலட்சுமணன்

**பாவா இலட்சுமணன்** (*Bava Lakshmanan*) என்பவர் இந்தியத் தமிழ்த் திரைப்பட நகைச்சுவை நடிகராவார்.

தமிழ்நாட்டின் மதுரையைச் சேர்ந்தவர் இலட்சுமணன். இவருக்கு வேண்டியவரான ஒருவர் அலைகள் ஓய்வதில்லை படத்தில் நாயகனாக நடிக்க சென்னைக்கு அழைத்துவந்தார். ஆனால் சிறுவன் போல இருந்ததால் இவருக்கு வாய்ப்பு கிடைக்கவில்லை. இதனால் மதுரைக்குத் திரும்பிச் சென்ற இவர் சிலகாலம் கழித்து மீண்டும் படவாய்புக்காக சென்னைக்கு வந்து வீடுகளுக்கு வெள்ளையடிக்கும் வேலையைச் செய்து திரைப்பட வாய்ப்புகளையும் தேடிவந்தார். பிறகு திரைப்பட தயாரிப்பு மேலாளராக பல படங்களில் பணியாற்றினார். ஓரிரு படங்களில் சில காட்சிகளில் வந்துபோன நிலையில் மாயி படத்தில் இவர் வடிவேலுவுடன் நடித்து இவர் பேசிய *வாம்மா மின்னல்* என்ற காட்சியினால் பிரபலமானார். அடுத்து ஆனந்தம் படத்தில் திருடனாக வந்து வீட்டு வேலைக்காரனாக மாறும் பாத்திரம் இவருக்கு நல்ல பெயரைத் தேடித்தந்தது. அதன் பிறகு தயாரிப்பு மேலாளர் பணியை விட்டுவிட்டு முழுமையாக நடிப்பதில் கவனம் செலுத்தினார். அதன் பிறகு பல படங்களில் வடிவேலுவுடன் காட்சிகளில் நடித்தார்.

இவர் திருமணம் செய்துகொள்ளவில்லை. நீரிழிவு நோய் பாதிப்பால் இவருக்கு கால் கட்டைவிரல் அகற்றப்பட்டது.

## நடித்த சில படங்கள்

* மாயி (2000)
* ஆனந்தம் (2001)
* ரோஜாக்கூட்டம் (2002)
* ஏப்ரல் மாதத்தில் (2002)
* அரசு (2003)
* காதல் சடுகுடு (2003)
* வின்னர் (2003)
* கோவில் (2004)
* பம்பரக்கண்ணாலே (2005)
* எல்லாம் அவன் செயல் (2008)
* மனுசனா நீ (2008)
* வெடி (2011)
* ஒஸ்தி (2011)
* கலகலப்பு (2012)
* பாண்டிய நாடு (2013)
* அதிபர் (2015)
* ஆவி குமார் (2015)
* கத்தி சண்டை (2016)
* வேலைன்னு வந்துட்டா வெள்ளக்காரன் (2016)
* சரவணன் இருக்க பயமேன் (2017)
* போங்கு (2017)
* காத்திருப்போர் பட்டியல் (2018)
* டார்ச்லைட் (2018)
* ஓவியாவ விட்டா யாரு (2019)
* சத்ரு, (2019)
* பொட்டு (2019)
* தேன், (2021)
* ஈஸ்வரன், (2021)

## மேற்கோள்கள்

## வெளியிணைப்புகள்

* ஐ.எம்.டி.பி இணையத்தளத்தில் Bava Lakshmanan
# அமிர்தா ஐயர்

| அமிர்தா ஐயர் |
| --- |
|  |
| பிறப்பு | 14 மே 1994 (1994-05-14) பெங்களூர் , கர்நாடகா இந்தியா |
| மற்ற பெயர்கள் | தென்றல் |
| படித்த கல்வி நிறுவனங்கள் | செயின்ட் ஜோசப் வணிகவியல் கல்லூரி |
| பணி | நடிகை |
| செயற்பாட்டுக் காலம் | 2018 – தற்போது வரை |
| குறிப்பிடத்தக்க படைப்புகள் | * படைவீரன்
* பிகில்
 |

**அமிர்தா ஐயர்** (*Amritha Aiyer*) ஓர் இந்திய நடிகை ஆவார். இவர் முக்கியமாக தமிழ் படங்களில் தோன்றுகிறார். இவர் *ரெட்* , *30 ரோஜுல்லோ பிரேமிஞ்சதம் எலா* போன்ற சில தெலுங்கு படங்களிலும் தோன்றினார்.

## ஆரம்ப கால வாழ்க்கை

அமிர்தா கர்நாடகாவின் பெங்களூருவில் பிறந்தார். பெங்களூர் செயின்ட் ஜோசப் வணிகவியல் கல்லூரியில் இளங்கலை வணிகப் பட்டம் பெற்றார். பின்னர் வடிவழகியாக மாறினார்.

## தொழில்

லிங்கா, தெனாலிராமன், போக்கிரி ராஜா, தெறி போன்ற படங்களில் அமிர்தா சில அங்கீகரிக்கப்படாத பாத்திரங்களில் தோன்றியுள்ளார்.

அமிர்தா படைவீரன் (2018) படத்தின் மூலம் முன்னணி நடிகையாக அறிமுகமானார். அதில் இவர் மலர் என்ற வேடத்தில் நடித்தார். தி இந்து திரைப்படத்தின் விமர்சனத்தில் "அமிர்தா தனது பாத்திரத்தில் பொருத்தமாக பொருந்துகிறார்" என்று கூறியது. பின்னர் இவர் காளி (2018) படத்தில் விஜய் ஆண்டனிக்கு இணையாக கதாநாயகிகளில் ஒருவராக நடித்தார். அட்லீயின் பிகில் (2019) திரைப்படத்தில் தமிழ்நாடு கால்பந்து அணியின் தலைவியாக தென்றல் கதாபாத்திரத்தில் நடித்தார். *கிராமாயணம்* என்ற கன்னடப் படத்தில் வினய் இராஜ்குமாருடன் அறிமுகமாக உள்ளார்.

அம்ரிதா, கிஷோர் திருமலா இயக்கிய *ரெட்* (2021) படத்தின் மூலம் தெலுங்கில் அறிமுகமானார். 2021ஆம் ஆண்டில், ஜி. வி. பிரகாஷ் குமார் ஆனந்தராஜ் ஆகியோருடன் இவரது முதல் வெளியீடான வணக்கம்டா மாப்ள படத்தில் நடித்திருந்தார். இவரது இரண்டாவது வெளியீடான லிப்ட் (2021), கவினுக்கு இணையாக நடித்தார். திரைப்படம் திரையரங்குகளிலும், நேரடியாக ஹாட் ஸ்டார் வழியாகவும் வெளியிடப்பட்டது. இத்திரைப்படம் விமர்சகர்களிடமிருந்து கலவையான விமர்சனங்களையும், அதிக நேர்மறையான விமர்சனங்களையும் பெற்றது.

## சான்றுகள்

## வெளி இணைப்புகள்

* ஐ.எம்.டி.பி இணையத்தளத்தில் அமிர்தா ஐயர்
* டுவிட்டரில் அமிர்தா ஐயர்
# வ. கௌதமன்

வ. கௌதமன்
**வ. கௌதமன்** (*V. Gowthaman*) தமிழ்த் திரைப்பட இயக்குநரும் நடிகருமாவார். . 1999 ஆம் ஆண்டு முரளி, சிம்ரன் ஆகியோர் நடித்த "கனவே கலையாதே" என்ற திரைப்படத்தின் மூலமாக தமிழ்த்திரையுலகில் அறிமுகமாகிய இவர், 2010 ஆம் ஆண்டு "மகிழ்ச்சி" என்ற திரைப்படத்தில் நடிகராகவும் அறிமுகமானார். இடைப்பட்ட காலத்தில் மக்கள் தொலைக்காட்சிக்காக "சந்தனக்காடு", "ஆட்டோ சங்கர்" ஆகிய தொலைக்காட்சித் தொடர்களையும் இயக்கியுள்ளார்.

சிறந்த தமிழ் உணர்வாளராகவும் அறியப்பட்ட இவர், தமிழர் பிரச்சினை தொடர்பான கோரிக்கைகளுக்கு குரல் கொடுப்பவர். விடுதலைப்புலிகளின் தலைவர் பிரபாகரனின் வாழ்க்கை வரலாற்றைத் திரைப்படமாகக் கொண்டுவரும் முயற்சியில் ஈடுபட்டுள்ளார்.

### இயக்குநராக

திரைப்படங்கள்
* *கனவே கலையாதே* (1999)
* *மகிழ்ச்சி* (2010)

தொலைக்காட்சித் தொடர்கள்
* *சந்தனக்காடு*
* *ஆட்டோ சங்கர்*

### நடிகராக

* *நீங்களும் ஹீரோதான்* (1990) - டைகர் பிரம்நாத்தின் விசிறி
* *காதலே நிம்மதி* (1998) - பரிமாறுபவர்
* *சொல்ல மறந்த கதை* (2002) - மகிழுந்து ஓட்டுநர்
* *மகிழ்ச்சி* (2010)

## மேற்கோள்கள்
# உலகம்

புவியின் "நீலக் கோலிக்குண்டு" ஒளிப்படம்.

உலக சுகாதார அமைப்பின் கொடியில் தற்கால உலகப் படத்தையும் (திசைக்கோண சமதொலைவு வீச்சு) அஃசுலெப்பியசின் தடியையும் இணைத்துள்ளது.
**உலகம்** (ஆங்கிலம்: *World*) எனப்படுவது அனைத்து மனித நாகரிகத்தையும் குறிப்பதாகும். குறிப்பாக மனித அனுபவம், வரலாறு, அல்லது பொதுவாக மனிதர் நிலையைக் குறிப்பதாகும். பொதுவாக *உலகெங்கும்* எனக் குறிப்பது புவியின் எப்பாகத்திலும் என்பதாகும். பொதுவாக *உலகம்* அண்டத்தின் மனிதர் வாழத்தக்க கோள்களையும் குறிக்கிறது.

மெய்யியல் உரைகளில் உலகம்:

1. இருக்கின்ற அண்டம் முழுமையையும், அல்லது
2. உள்ளிய உலகம்.

சமயவுரைகளில், *உலகம்* பொதுவாக பொருண்மிய, வெறுக்கத்தக்க ஒன்றாகவும் வானுலக, ஆன்மிய அல்லது புனித உலகத்திற்கு எதிரானதாகவும் கையாளப்படுகிறது. இந்து சமயத்தில் ஏழு மேல் உலகங்களும் ஏழு கீழுலங்களும் உள்ளதாக குறிப்பிடப்படுகிறது.

*உலக வரலாறு* என முதல் நாகரிகம் துவங்கியதிலிருந்து ஐந்தாயிரம் ஆண்டுகள் புவிசார் அரசியல் நிகழ்வுகள் தொடர்ந்து இன்றைய நிகழ்வுகள் வரை தொகுக்கப்படுகின்றன.

உலக மக்கள் தொகை எந்தவொருக் காலத்தும் உள்ள அனைத்து மக்கள் தொகைகளின் மொத்தமாகும்; இதேபோல, உலகப் பொருளியல் நிலை அனைத்துச் சமூகங்களின் (நாடுகளின்) பொருளியல் நிலைகளின் மொத்தமாகும். உலகமயமாதல் என்ற சொல் உலகத்தின் அனைத்துப் பகுதிகளிலும் பண்பாடுகள் ஒன்றையொன்று ஏற்றுக் கொள்வதாகும். உலகப் போட்டிகள், மொத்த உலக உற்பத்தி, உலகக் கொடிகள் போன்ற சொற்களில் உலகம் தற்போதுள்ள இறைமையுள்ள நாடுகளின் மொத்தம் அல்லது கூட்டு என்பது உள்ளீடாகும்.

உலக சமயம், அனைத்துலக மொழிகள், உலக அரசு, மற்றும் உலகப் போர் என்பவற்றில் *உலகம்* பன்னாட்டு அல்லது பலகண்டத்து வீச்சைக் குறிப்பிடுகிறது; இங்கு முழுமையான உலகமும் பங்கேற்பது தேவையில்லை.

உலக நிலப்படம் மற்றும் உலக தட்பவெப்பநிலை போன்றவற்றில், *உலகம்* புவியாகிய கோளைக் குறிக்கிறது.

## மேலும் காண்க

* புவி
* புலனறிவாதம்
* அண்டம்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 உலகம்
என்பதில் ஊடகங்கள் உள்ளன.

* World *உலகத் தரவுநூலில்* இருந்து
# சீனிவாசன் (நடிகர்)

| சீனிவாசன் |
| --- |
| பிறப்பு |  மதுரை, தமிழ்நாடு, இந்தியா
 |
| தொழில் | நடிகர், அக்குபஞ்சர் மருத்துவர் |
| நடிப்புக் காலம் | 2010-தற்போது |

**பவர் ஸ்டார்** எனும் புனை பெயரில் அறியப்படும் **சீனிவாசன்** தமிழ்த் திரைப்பட நடிகர், தயாரிப்பாளர், இயக்குநராவார். 2013 சனவரி 13ல் நடிகர் சந்தானத்தின் தயாரிப்பில் வெளியான *கண்ணா லட்டு தின்ன ஆசையா* திரைப்படத்தில் முன்னணி வேடத்தில் நடித்தார். இதற்கு முன்னர் லத்திக்கா எனும் தமிழ்த்திரைப்படத்தை தயாரித்து நடித்திருந்தார்.

## கைது

2012 இல் ஜி. யு. பாலசுப்பிரமணியன் எனும் குரோம்பேட்டையிலுள்ள ஆர்.பி.எசு இன்டர்நேசனலின் உரிமையாளரை ஏமாற்றி மோசடி செய்ததற்காக சீனிவாசன் காவல் துறையினரால் கைது செய்யப்பட்டார். பாலசுப்பிரமணியனின் கூற்றுப்படி சீனிவாசன் தமக்கு 10 கோடி ரூபாய் தர உறுதியளித்ததாகவும், அதற்கு சேவைக் கட்டணமாக 65 இலட்சம் வாங்கியதாகவும், ஆனால் கடனையோ, சேவைக் கட்டணத்தையோ தரவில்லை எனக் கூறினார். இரண்டு வாரங்களுக்குப் பின்னர் சீனிவாசன் பிணையில் விடுதலையானார்.

2013 ஏப்ரல் 26ல் மோசடிக் குற்றச்சாட்டின் பேரில், மத்தியக் குற்றப் பிரிவு கைது செய்தது. இதற்குப் பல்வேறு மோசடி வழக்குகளில் அவர் தொடர்பு பட்டிருந்தமை காரணமாகவிருந்தது.

2018 டிசம்பர் 7ல் பவர் ஸ்டார் சீனிவாசனைக் காணவில்லை என்று அவர் மனைவி போலீசில் புகார் அளித்துள்ளார்.

2018 டிசம்பர் 13ல் பவர் ஸ்டாரைக் கடத்தியது யார் எனத் தெரிந்தது!–திடுக்கிட வைக்கும் பின்னணி!

## திரைப்பட விபரம்

| ஆண்டு | திரைப்படம் | பாத்திரம் |
| --- | --- | --- |
| 2010 | *உனக்காக ஒரு கவிதை* |  |
| 2010 | *மண்டபம்* |  |
| 2010 | *நீதானா அவன்* |  |
| 2011 | *லத்திக்கா* |  |
| 2011 | *ஆனந்த தொல்லை* |  |
| 2012 | *நானே வருவேன்* |  |
| 2013 | *கண்ணா லட்டு தின்ன ஆசையா* |  |
| 2013 | *ஐ* |  |
| 2013 | *யா யா* |  |
| 2013 | *அழகன் அழகி* |  |
| 2013 | *சும்மா நச்சின்னு இருக்கு* |  |
| 2014 | *கோலி சோடா* | கௌரவத் தோற்றம் |

## சான்றுகள்
# சூரியன் பண்பலை வானொலி

**சூரியன் எப். எம்** சன் குழுமத்தினால் தமிழ்நாட்டில் இயக்கப்படும் பண்பலை வானொலி ஆகும். இந்தியாவின் பிற பகுதிகளில் இக்குழுமம் **ரெட் எப் எம்** என்ற பெயரில் பண்பலை வானொலியை நடத்துகிறது. இரண்டு வணிகப் பெயர்களிலும் இணைந்து இந்தியாவின் மிகப்பெரும் வானொலி ஒலிபரப்பு நிறுவனங்களில் ஒன்றாக சன் குழுமம் இருக்கிறது.

ரெட் எப்.எம் 93.5 அலைவரிசையில் இயங்கும் வானொலி ஆகும். புனே, மும்பை, டெல்லி, கொல்கத்தா, இந்தூர், போபால், பெங்களூர், மைசூர், மங்களூர், அலகாபாத்து, வாரணாசி போன்ற நகரங்களில் ஒலிபரப்பு செய்யப்படுகிறது. முதலில் 2002 ஆம் ஆண்டு துவங்கப்பட்டபொழுது ஆங்கிலம் மற்றும் இந்தி பாடல்கள் ஒலிபரப்பப்பட்டன. பின்னர் முழு நேர இந்தி வானொலியாக மாற்றப்பட்டது. இந்த வானொலியின் 48 சதவித பங்குகளை சன் குழுமத்தின் தலைவர் கலாநிதி மாறன் இந்தியா டுடே நிறுவனத்திடம் இருந்து வாங்கினார். அஸ்ட்ரோ, என்.டி. டீ .வீ ஆகியோரும் இதன் பங்குதாரர்கள் ஆவர். ஆகஸ்ட் 14, 2009 ஆம் ஆண்டு சூரியன் எப். எம் என்ற பெயரில் தொடங்கப்பட்டு, பின் ரெட் எப்.எம் என பெயர்மாற்றம் செய்யப்பட்டு 38 நகரங்களில் ஒலிபரப்பப்படுகிறது. தமிழகத்தில் சூரியன் எப். எம் என்ற பெயரில் ஒலிபரப்பு செய்யப்படுகின்றது.
தமிழகத்தில் சேலம் மற்றும் வேலூர் மாவட்டங்களில் 93.9 மெகாஹெர்ட்சு மற்றும் ஈரோடு மாவட்டத்தில் 91.9 மெகாஹெர்ட்சு அலைவரிசையில் ஒலிபரப்பாகிறது.

## வானொலி நிலையங்கள்

| சூரியன் எப்.எம் 93.5, 91.3 & 93.9 மெகாஹெர்ட்சு |
| --- |
| தமிழ்நாடு | தமிழ் | சென்னை | திருச்சி | கோயம்புத்தூர் | மதுரை | திருநெல்வேலி | தூத்துக்குடி | புதுச்சேரி | சேலம் |  | ஈரோடு |  | வேலூர் |  |

## சான்றுகோள்கள்
# கோபி கிருஷ்ணா

| கோபி கிருஷ்ணா |
| --- |
| பிறப்பு | 12 சூலை 1985 இந்திய ஒன்றியம், தமிழ்நாடு, வேதாரண்யம் |
| பணி | திரைப்படத் தொகுப்பு |
| செயற்பாட்டுக் காலம் | 2004-தற்போது வரை |

**கோபி கிருஷ்ணா** என்பவர் ஒரு இந்திய திரைப்படத் தொகுப்பாளர் ஆவார். இவர் தமிழ் மொழி படங்களில் பணியாற்றியுள்ளார். மோ. ராஜாவின் *தனி ஒருவன்* (2015) திரைப்படத்தில் இவர் செய்த பணிகளால் நன்கு அறியப்பட்டவரானார். அதன் பின்னர், தொழிலில் ஏற்றம் கண்டார்.

## தொழில்

கோபி கிருஷ்ணா சென்னை எம்.ஜி.ஆர் அரசு திரைப்பட மற்றும் தொலைக்காட்சி நிறுவனத்தில் படத்தொகுப்புக் கலையை முறையாக கற்றுக்கொண்டார். கோபி கிருஷ்ணாவின் முதல் வெற்றிப் படமானது பாலாஜி சக்திவேலின் மர்ம படமான *வழக்கு எண் 18/9* (2012) ஆகும், அதைத் தொடர்ந்து இவருக்கு தமிழ் படங்களில் படத்தொகுப்பு பணி செய்ய அதிக வாய்ப்புகள் கிடைத்தன. மோ. ராஜாவின் *தனி ஒருவன்* (2015) திரைப்படத்தில் இவர் பணியாற்றிய பின்னர் இவர் தன் தொழில் முன்னேற்றம் கண்டார். இதன் பிறகு பெரிய திரைப்படங்களில் வாய்ப்பு பெறத்துவங்கினார். பின்னர் வெற்றிகரமான திகில் நகைச்சுவை படமான *தில்லுக்கு துட்டு* (2016) படத்திலும் பணியாற்றினார்.

2017 இல், கோபி கிருஷ்ணா பல நடுத்தர செலவில் தயாரிக்கப்பட்ட தமிழ் படங்களில் படத்தொகுப்பாளராக பணியாற்றினார். வரலாற்று திரைப்படமான *மடை திறந்து*, திகில் படமான *டோரா,* நகைச்சுவைத் திரைப்படமான *மன்னர் வகையறா* போன்றவற்றில் பணியாற்றினார்.

## திரைப்படவியல்

### படத்தொகுப்பாளராக

| ஆண்டு | படம் | இயக்குநர் |
| --- | --- | --- |
| 2012 | *வழக்கு எண் 18/9* | பாலாஜி சக்திவேல் |
| *மனம் கொத்திப் பறவை* | எழில் |
| *இராட்டினம்* | கே. எஸ். தங்கசாமி |
| *வாவ்வால் பசங்க* | சுரேஷ் |
| 2013 | *குட்டிப் புலி* | எம். முத்தையா |
| *தேசிங்கு ராஜா* | எழில் |
| *1000 அப்புதலு* (தெலுங்கு) | தேஜா |
| 2014 | *நேர் எதிர்* | எம். ஜெயப்பிரதீப் |
| 2015 | *வண்ண ஜிகினா* | நந்தா பெரியசாமி |
| *தனி ஒருவன்* | மோ. ராஜா |
| *ஜில்லா* (தெலுங்கு, மொழிபெயர்ப்பு பதிப்பு) | ஆர்டி நீசன் |
| 2016 | *தில்லுக்கு துட்டு* | ரம்பலா |
| *அழகென்ற சொல்லுக்கு அமுதா* | நாகராஜன் |
| 2017 | *எனக்கு வாய்த்த அடிமைகள்* | மகேந்திரன் ராஜாமணி |
| *என்னோடு விளையாடு* | அருண் கிருஷ்ணசாமி |
| *டோரா* | டாஸ் ராமசாமி |
| *போங்கு* | தாஜ் |
| *இவன் யாரென்று தெரிகிறதா* | எஸ். டி. சுரேஷ்குமார் |
| 2018 | *மன்னர் வகையறா* | பூபதி பாண்டியன் |
| *ஒரு குப்பை கதை* | காளி ரெங்கசாமி |
| *மணியார் குடும்பம்* | தம்பி ராமையா |
| *சேய்* | ராஜ் பாபு |
| 2019 | *கழுகு 2* | சத்யசிவா |
| *நீயா 2* | எல். சுரேஷ் |
| *மார்க்கெட் ராஜா எம்.பி.எஸ்* | சரண் |
| 2020 | *மாயநதி* | அசோக் தியாகராஜன் |

## குறிப்புகள்
# ஹரிஷ் உத்தமன்

| ஹரிஷ் உத்தமன் |
| --- |
|  |
| பிறப்பு | 5 ஏப்ரல் 1982 (1982-04-05) சென்னை, தமிழ்நாடு, இந்தியா |
| மற்ற பெயர்கள் | ஸ்ரீஹரி |
| பணி | நடிகர் |
| செயற்பாட்டுக் காலம் | 2010 - தற்போது வரை |
| உயரம் | 6 அடி 1 அங்குலம் (183 செ.மீ) |

**ஹரிஷ் உத்தமன்** தமிழ், தெலுங்கு மற்றும் மலையாள மொழிகளில் நடித்துள்ள நடிகராவார். இவர் *பாண்டிய நாடு*, *கவுரவம்*, *மீகாமன்* போன்ற படங்களில் வில்லனாக நடித்ததன் மூலம் புகழ்பெற்றார்.

## நடிப்பு தொழில்

பாராமவுண்ட் ஏர்வேஸ் மற்றும் பிரித்தானிய ஏர்வேஸ் நிறுவனங்களில் தலா மூன்றாண்டுகள் பணியாற்றிய ஹரிஷ் உத்தமன் பின்னர் சூர்ய பிரபாகரன் இயக்கிய தா என்ற தமிழ் படத்தில் நடித்தார். அதே படத்திற்காக நார்வே தமிழ் படவிழாவில் சிறந்த புதுமுக விருதைப் பெற்றார். பின்னர் ராதா மோகன் இயக்கத்தில் கௌரவம் படத்தில் நடித்தார்.

சூரிய பிரபாகரன் இவரை இயக்குநர் சுசீந்திரனிடம் சிபாரிசு செய்தார். சுசீந்திரன் இயக்கத்தில் வில்லனாக இவர் நடித்து வெளிவந்த பாண்டிய நாடு திரைப்படம் இவரது சினிமா வாழ்கையில் திருப்புமுனையாக அமைந்தது.

## மேற்கோள்கள்
# முக்தா கோட்சே

| முக்தா கோட்சே |
| --- |
| 2018இல் நடந்த ஒரு விருது வழங்கும் விழாவில் முக்தா கோட்சே |
| பிறப்பு | முக்தா வீரா கோட்சே 26 சூலை 1986 (1986-07-26) புனே, மகாராட்டிரம், இந்தியா |
| பணி | வடிவழகி, நடிகர் |
| செயற்பாட்டுக் காலம் | 2004–தற்போது வரை |

**முக்தா வீரா கோட்சே** ( *Mugdha Veira Godse* ) (பிறப்பு: ஜூலை 26, 1986) ஓர் இந்திய நடிகையும் மற்றும் வடிவழகியுமாவர். முன்னாள் வடிவழகியான முக்தா கோட்சே, 2004இல் நடந்த *பெமினா மிஸ் இந்தியா* போட்டியில் அரையிறுதிப் போட்டியாளராக இருந்தார். மதுர் பண்டார்கரின் 2008 திரைப்படமான *பேஷன்* என்ற திரைப்படத்தில் இவர் நடிகையாக அறிமுகமானார். *மராத்தி பால் பட்டே புதே* என்ற மராத்தி உண்மைநிலை நிகழ்ச்சியில் நடுவர்களில் ஒருவராக இருந்தார். 2015 ஆம் ஆண்டு வெளிவந்த தமிழ் திரைப்படமான தனி ஒருவன் படத்திலும் நடித்துள்ளார்.

## ஆரம்ப வாழ்க்கை மற்றும் தொழில்

ஒரு அழகிப் போட்டியில் முக்தா கோட்சே
முக்தா கோட்சே 26 ஜூலை 1986 அன்று புனேவில் ஒரு சிறிய நடுத்தர குடும்பத்தில் பிறந்தார். புனேவில் உள்ள நூதன் மராத்தி வித்யாலயாவில் பள்ளிப்படிப்பை முடித்தார். பின்னர்,தனது இளங்கலை வணிகவியல் பட்டப்படிப்பை புனேவில் உள்ள மராத்வாடா மித்ரா மண்டல் வணிகக் கல்லூரியில் முடித்தார். இவரது ஆரம்ப நாட்களில், முக்தா எண்ணெய் விற்று ஒரு நாளைக்கு ரூ.100 மட்டுமே சம்பாதித்தார். பின்னர் இவர் உடற்பயிற்சிக் கூடத்தில் பயிற்சி செய்யத் தொடங்கினார். மேலும், உள்ளூர் அழகுப் போட்டிகளில் பங்கேற்றார். 2002 இல், இவர் *கிளாட்ராக்ஸ் மெகா மாடல் ஹன்ட்* என்ற நிகழ்ச்சியில் பங்கேற்று வென்றார். 2004 ஆம் ஆண்டில், இந்தியாவின் மிகப்பெரிய வடிவழகிப் போட்டியான பெமினா மிஸ் இந்தியா என்பதில் முக்தா பங்கேற்றார்.அதில் இவர் அரையிறுதிக்கு வந்து *மிஸ் பெர்பெக்ட் டென்* பட்டத்தை வென்றார். பின்னர் மும்பை சென்று விளம்பரங்களில் தோன்றினார்.

சாருக் கானுடன் சேர்ந்து பாரதி ஏர்டெல் லிமிடெட் விளம்பரம் மற்றும் *குளோஸ்-அப்* பற்பசை விளம்பரம் ஆகியவற்றிலும் தோன்றியுள்ளார். பத்திரிகை விளம்பரங்கள், இசைக் காணொளிகள், விளம்பரங்கள் மற்றும் தேசிய மற்றும் சர்வதேச நடையழகு நிகழ்சிகளில் நடப்பது போன்றவற்றிலும் ஈடுபட்டு வருகிறார். மதுர் பண்டார்கர் இயக்கியிருந்த *ஃபேஷன்* என்ற பாலிவுட் படத்தில் பிரியங்கா சோப்ரா, கங்கனா ரனாவத் மற்றும் அர்பாஸ் கான் ஆகியோருடன் நடித்ருந்தார்.

*சி லிமிட்டட்* என்ற நுகர்வோர் பொருட்கள் நிறுவனத்தின் *ஆலண்டியா யோகர்ட்* விளம்பரத்திலும் இவர் தோன்றினார். சந்தீப் மர்வாவா என்ற தொழிலதிபர் நடத்தி வரும் ஆசியத் திரைப்பட &amp; தொலைக்காட்சி அகாதமியின் 8வது சர்வதேச திரைப்பட &amp; தொலைக்காட்சி விருது சமீபத்தில் இவருக்கு வழங்கப்பட்டது.

## திரைப்பட வாழ்க்கை

கோட்சே *ஃபேஷன்* (2008) என்ற திரைப்படத்தின் மூலம் பாலிவுட்டில் அறிமுகமானார். பிரியங்கா சோப்ரா மற்றும் கங்கனா ரனாவத் ஆகியோரும் இதில் நடித்திருந்தனர். இந்தப் படத்தில் நடித்ததற்காக சிறந்த பெண் அறிமுக நடிகைக்கான பிலிம்பேர் விருதுக்கு பரிந்துரைக்கப்பட்டார் மற்றும் சிறந்த பெண் அறிமுக நடிகைக்கான அப்சரா விருதை வென்றார்.

2009 ஆம் ஆண்டில், *ஆல் தி பெஸ்ட்* மற்றும் *ஜெயில்* ஆகிய இரண்டு படங்களில் முக்தா கோட்சே தோன்றினார். பாபி தியோலுக்கு இணையாக நடித்த *ஹெல்ப்*, 13 ஆகஸ்ட் 2010 அன்று வெளியிடப்பட்டது. *கலி கலி சோர் ஹை* திரைப்படம் பிப்ரவரி 2012 இல் வெளியானது. *வில் யூ மெரி மீ?* மார்ச் 2012 இல் வெளியிடப்பட்டது. *பவர் கப்பிள்* உண்மைநிலை நிகழ்ச்சியில் கோட்சே மற்றும் இவரது காதலன் ராகுல் தேவ் இருவரும் கலந்து கொண்டனர்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் Mugdha Godse
* டுவிட்டரில் முக்தா கோட்சே
# வம்சி கிருஷ்ணா

| வம்சி கிருஷ்ணா |
| --- |
| பிறப்பு | விசாகப்பட்டினம், இந்தியா |
| பணி | நடிகர் |
| செயற்பாட்டுக் காலம் | 2004 - தற்போது |

**வம்சி கிருஷ்ணா** இந்தியத் திரைப்பட நடிகராவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். *தடையறத் தாக்க*,*இவன் வேற மாதிரி* மற்றும் *நய்யாண்டி (திரைப்படம்)*.ஆகிய படங்களில் எதிர்மறை நாயகனாக நடித்துள்ளார்.

## திரைப்படம்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2006 | *ஸ்டைல்* |  | தெலுங்கு |  |
| 2006 | *ஒக்க விசித்திரம்* | சந்தோஸ் பாபு | தெலுங்கு |  |
| 2007 | *நவ வசந்தம்* |  | தெலுங்கு |  |
| 2009 | *ஒக்க சித்திரம்* |  | தெலுங்கு |  |
| 2010 | *டார்லிங்* | ரிசி | தெலுங்கு |  |
| 2010 | *நாகவள்ளி* |  | தெலுங்கு |  |
| 2011 | *நேனு நா ராட்சசி* |  | தெலுங்கு |  |
| 2012 | *தடையறத் தாக்க* | குமார் | தமிழ் |  |
| 2013 | *பாட்ஷா* |  | தெலுங்கு |  |
| 2013 | *நய்யாண்டி (திரைப்படம்)* | கிருஷ்ணா | தமிழ் |  |
| 2013 | *அத்தாரிண்டிகி தாரேதி* |  | தெலுங்கு |  |
| 2013 | *டீல்* |  | தமிழ் | தயாரிப்பு நிலையில் |
| 2013 | *இவன் வேற மாதிரி* |  | தமிழ் |  |
| 2013 | *மான் கராத்தே* | தாமஸ் பீட்டர் (பீட்டர் கில்லர்) | தமிழ் | படபிடிப்பில் |
| 2014 | ரோமியோ ஜூலியட் (திரைப்படம்) | அர்ஜூன் | தமிழ் |  |
| 2015 | தனி ஒருவன் | விக்கி | தமிழ் |  |

## ஆதாரம்

## வெளி இணைப்பு